62024CO0823_INF
Unionin tuomioistuimen määräys (yhdeksäs jaosto) 10.7.2025 –Centro Servizi Culturali Santa Chiara
(Asia C‑823/24)
Ennakkoratkaisupyyntö – Unionin tuomioistuimen työjärjestyksen 99 artikla – Sosiaalipolitiikka – Direktiivi 1999/70/EY – Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemä määräaikaista työtä koskeva puitesopimus – 4 lauseke – Syrjintäkiellon periaate – Määräaikaisia työntekijöitä ei ole kohdeltu epäedullisemmalla tavalla – Tiettyjen palkkauksen osatekijöiden myöntäminen vain määräaikaisille työntekijöille – Määräaikaisille työntekijöille maksetaan korkeampaa tuntipalkkaa kuin vakituisille työntekijöille
1.
Sosiaalipolitiikka – Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemä määräaikaista työtä koskeva puitesopimus – Direktiivi 1999/70 – Määräaikaisten työntekijöiden syrjinnän kielto – Työehdot – Käsite – Lisäpalkkiot ja lisäkorvaus, jotka maksetaan työsuhteen perusteella – Soveltamisalaan kuuluminen
(Neuvoston direktiivin 1999/70 liitteessä olevan 4 lausekkeen 1 kohta)
(ks. 24 ja 25 kohta)
2.
Sosiaalipolitiikka – Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemä määräaikaista työtä koskeva puitesopimus – Direktiivi 1999/70 – Määräaikaisten työntekijöiden syrjinnän kielto – Lisäpalkkiot ja lisäkorvaus maksetaan vain vakituisille työntekijöille – Määräaikaisille työntekijöille maksetaan korkeampaa tuntipalkkaa kuin vakituisille työntekijöille – Hyväksyttävyys
(Neuvoston direktiivin 1999/70 liitteessä olevan puitesopimuksen 4 lausekkeen 1 kohta ja 8 lausekkeen 1 kohta)
(ks. 26–29 kohta ja määräysosa)
Ratkaisu
Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemästä määräaikaista työtä koskevasta puitesopimuksesta 28.6.1999 annetun neuvoston direktiivin 1999/70/EY liitteenä olevan, 18.3.1999 tehdyn puitesopimuksen 4 lausekkeen 1 kohtaa
on tulkittava siten, että
sen kanssa ei ole ristiriidassa kansallinen sääntely, jossa varataan tiettyjen palkkauksen osatekijöiden maksaminen vakituisille työntekijöille, mutta ei määräaikaisille työntekijöille, kun näille viimeksi mainituille työntekijöille maksetaan korkeampaa tuntipalkkaa kuin vakituisille työntekijöille, myös kun vakituisten työntekijöiden palkkauksessa otetaan huomioon nämä palkkauksen osatekijät.